Pindus

Pindus (Graece Πίνδος) est series montium Graeciae longa et ramosa, quae Epirum a Macedonia et Thessalia separant. 

Orographia
Pindus continuatio australis Alpium Illyricarum est. A valle Debolis fluminis in Albania ad sinum Corinthium extenditur.

In duas partes Pindus divisus est, borealem et australem. Borealis in Graecia a monte Grammo ad Metsobum tenditur; hic Smolicas, mons Graeciae post Olympum altissimus (2637 m) et Basilitsa (2248 m) siti sunt. Inter Grammum et Smolicam vallis Sarantapori fluvii Aoi accolae patet. A Lacmo (2294 m) pars Pindi australis oritur, cuius cacumina altiora Montes Athamaniae (2429 m), Agrapha, Caraba (2184 m) et Baltus (1852 m) sunt.

Rami Pindi occidentales sunt Tymphe (vel Gamilla, 2497 m) et Maurobouni (2156 m), orientales Merope et Cercetium, australes Tymphrestus et Aselenum. Ab austroccidente et Panaetolicum mons Pindo adiacet.

Calcareis, lapidibus fissilibus et arenaceis Pindus compositus est. Carstus saepe invenitur.

In litteris
Vergilius in decima ecloga dicit (9-13):
Quae nemora aut qui uos saltus habuere, puellaeNaides, indigno cum Gallus amore peribat?
nam neque Parnasi uobis iuga, nam neque Pindiulla moram fecere, neque Aonie Aganippe,

et Horatius Camenam quaerit (carmina I 12):
...cuius recinet iocosanomen imago
aut in umbrosis Heliconis orisaut super Pindo gelidove in Haemo?

 Bibliographia 
 "Pindus" in 

Nexus externi

Categoria:Epirus
Categoria:Montes Graeciae
Categoria:Thessalia